Държавен вестник, бр. 91, 2010 г., стр. 13

БРОЙ  91	
Д Ъ Р Ж А В Е Н  В Е С Т Н И К 	
СТР.  13  
(2) Визовият стикер се анулира чрез поста­
вяне на кръст с неизтриваемо мастило върху 
него и се полага нов визов стикер на друга 
страница, ако е необходимо. 
(3) В случаите по ал. 1 и 2 визовият стикер се 
преиздава без събиране на допълнителни такси.
(4) За анулирането на визовия стикер се 
съставя протокол и се регистрира в Системата 
за визов контрол. Когато анулираният визов 
стикер е положен върху бланка за поставяне 
на виза, тя се обявява за невалидна, което се 
отразява в Системата за визов контрол.“
§ 7. Член 10а се отменя.
§ 8. Член 10б се изменя така: 
„Чл. 10б. (1) Консулските длъжностни лица 
в задграничните представителства на Република 
България, които са оправомощени от министъра 
на външните работи или от определени от него 
длъжностни лица, могат да анулират издадена 
виза, когато стане очевидно, че към момента 
на нейното издаване условията за това не са 
били спазени, по-специално при наличие на 
сериозни основания да се счита, че визата е 
получена чрез измама. 
(2) Консулските длъжностни лица в задгра­
ничните представителства на Република Бълга­
рия, които са оправомощени от министъра на 
външните работи или от определени от него 
длъжностни лица, могат да отменят издадена 
виза, когато стане очевидно, че условията за 
нейното издаване вече не са спазени или по 
искане на нейния титуляр.
(3) Органите, извършващи гранични про­
верки на граничните контролно-пропускателни 
пунктове, могат да анулират или да отменят 
валидна виза в случаите по ал. 1 и 2.
(4) Службите за административен контрол на 
чужденците могат да анулират или да отменят 
валидна виза в случаите по ал. 1 и 2 на лице, 
което пребивава на територията на Република 
България.
(5) Непредставянето от страна на титуляря 
на визата на границата на един или повече от 
придружаващите документи не води автома­
тично до решение за анулиране или отменяне 
на визата. 
(6) Когато се анулира или отмени визата, 
върху нея се поставя печат „АНУЛИРАНА“ 
или „ОТМЕНЕНА“, като освен това оптически 
променливият знак на визовия стикер, знакът 
за сигурност „ефект на латентно изображение“, 
както и терминът „виза“ се правят невалидни 
чрез зачеркване.
(7) Службите за административен контрол 
на чужденците отменят притежаваната от ли­
цето валидна виза за дългосрочно пребиваване 
при издаване на разрешение за пребиваване в 
случаите, предвидени в Закона за чужденците 
в Република България.
(8) Компетентните длъжностни лица, органи 
или служби по ал. 1 – 4 и ал. 7 и органите, 
които са издали заповед по чл. 39а, т. 1 и 4 от 
Закона за чужденците в Република България, 
регистрират в Системата за визов контрол 
информацията за анулирани и отменени визи, 
а в случаите, когато нямат достъп до Систе­
мата за визов контрол – уведомяват в срок 
до 48 часа дирекция „Консулски отношения“ 
на Министерството на външните работи за 
взетото решение.
(9) Ако визата се анулира или отмени, но не 
са извършени фактическите действия по ал. 6, 
дирекция „Консулски отношения“ на Минис­
терството на външните работи дава указание 
на задграничното представителство, което е 
издало визата, да я обяви за анулирана или 
отменена чрез Системата за визов контрол.“
§ 9. Член 10в се отменя.
§ 10. Член 11 се отменя.
§ 11. Член 13 се отменя.
§ 12. Член 14 се изменя така:
„Чл. 14. (1) Анулираните визови стикери се 
бракуват с протокол на комисия, назначена със 
заповед на ръководителя на задграничното пред­
ставителство. Протоколът съдържа причините 
за бракуване и подробно описание на стикерите 
по вид (образец), количество, поредни номера 
и стойност в левове и е неразделна част от 
работната рекапитулация. 
(2) При бракуване на визови стикери, анули­
рани след полагането им в редовния документ 
за задгранично пътуване, към протокола се 
прилага копие от първата страница на доку­
мента за пътуване и на страницата, върху която 
е положен анулираният визов стикер. 
(3) Бракуваните визови стикери, анулирани 
преди полагането им в редовния документ за 
задгранично пътуване, се унищожават в съ­
ответното задгранично представителство чрез 
пълното им разрушаване от комисията, която 
вписва това обстоятелство в протокола.
(4) Оригиналните протоколи се съхраняват 
в архива на съответната консулска служба, а 
копие се изпраща в Министерството на външ­
ните работи.“
§ 13. Създава се чл. 15:
„Чл. 15. Условията и редът за съхраняване, 
бракуване, унищожаване и отчитане на визови 
стикери се прилагат и за бланките за поставяне 
на визи.“ 
§ 14. Навсякъде в наредбата думите „дипло­
матически и консулски представителства“ се 
заменят със „задгранични представителства“.
§ 15. Параграф 1 от допълнителната разпо­
редба се изменя така:
„§ 1. По смисъла на наредбата:
1. „Визов стикер“ е единен формат за изда­
ване на визите, определен с Регламент (ЕО) 
№ 1683/95 на Съвета от 29 май 1995 г. за оп­
ределяне на единен формат за визи (ОВ, L 164 
от 14.07.1995 г., специално българско издание: 
глава 19, том 01, стр. 9 – 12).
2. „Бланка за поставяне на виза“ е единен 
формат на формулярите за поставяне на визи, 
издавани от държавите членки на лица, които